stanford-oval/wikipedia huggingface dataset:
Out of the Cellar
Arvostelut

AllMusic:
Kokoonpano

Stephen Pearcy – laulu
Juan Croucier – bassokitara, taustalaulu
Warren DeMartini – kitara, taustalaulu
Robbin Crosby – kitara, taustalaulu
Bobby Blotzer – rummut, lyömäsoittimet
Kokoonpano > Muut tekijät

Beau Hill – tuottaminen, tekniikka
Jim Faraci – tekniikka
Dennis King – masterointi
Jon Astley – vuoden 2014 remasterointi
Dave Clark – avustaja
Clif Smith – avustaja
Robin Laine – avustaja
Tawny Kitaen – kansikuvamalli
Porituulen tuulivoimalaitos

| Porituulen tuulivoimalaitos |
| --- | --- |
Valtio:  Suomi
Sijainti:  Pori
Koordinaatit:  61°38′13″N, 21°23′42″E
Sähköverkkoon:  2006 
Valmistunut:  2006 
Omistaja:  Porituuli Oy 
Operaattori:  Pori Energia 
Voimalaitos
Tyyppi:  maatuulivoimalaitos
Korkeus:  0 m 
Tuulivoimala:  WinWinD WWD-3-90 
Kapasiteetti:  3 MW  
Vuosituotanto:  6–7 GWh 
 fiPorituulen tuulivoimalaitos 
Porituulen tuulivoimalaitos on Satakunnassa Porin Mäntyluodon Tahkoluodossa sijaitseva tuulivoimalaitos, jonka kapasiteetti on 3,0 megawattia ja vuosituotanto on noin 6,0 gigawattituntia. Voimalan on rakentanut ja sen omistaa Porituuli Oy . Sitä operoi Pori Energia .
Yleistä

Tuulivoimalaitos sijaitsee Porin satamassa Tahkoluodon länsi rannassa muiden Reposaaren tuulipuiston voimaloiden joukossa. Tuulivoimalaitos on suomalaisen WinWinDin valmistamaa WWD-3-90-mallia, jonka napakorkeus on 90 metriä  ja tuuliturbiinin halkaisija 90 metriä.
Historiaa

Tuulivoimalaitos on valmistunut ja liitetty sähköverkkoon kesäkuussa 2006. Tuulivoimala esiintyy voimalaitosluetteloissa usein nimellä Porituuli  tai Meri-Pori-10 . Tuulivoimalan omistava yhtiö Porituuli Oy perustettiin syksyllä 2005 ja se poistui Kauppalehden mukaan ennakkoperintäreikisteristä lokakuussa 2023. Voimalaitos on esitelty Suomen Hyötytuulen esitteessä omana voimalana vuonna 2017.
Rajalanniemi

Rajalanniemi on Suonenjoen kaupunginosa, jossa on ollut asutusta 1600-luvun loppupuolelta. Alueella on pääasiassa omakotitaloja ja kesämökkejä. Suurin osa Rajalanniemen pinta-alasta on metsää ja peltoa. Rajalanniemessä ollut koulu lakkautettiin jo 1960-luvun lopulla. Myös linja-autoliikenne lakkautettiin samoihin aikoihin koulun kanssa.
Phantom Blue

| Phantom Blue |
| --- | --- |

Tiedot
Toiminnassa:  1987–2001
Tyylilaji:  heavy metal, hard rock
Kotipaikka:  Los Angeles, Kalifornia, Yhdysvallat
Laulukieli:  englanti
Entiset jäsenet:  Jeannine St. Clair, laulu   Sara Marsh, kitara   Josephine Sugiyanto, kitara   Amy Tung, basso   Linda McDonald, rummut   Gigi Hangach, laulu   Michelle Meldrum, kitara   Nicole Couch, kitara   Kim Nielsen, basso  
Levy-yhtiö:  Shrapnel Records   Geffen Records   RoadRunner Records   Marlin Records   DRZ Records  
Aiheesta muualla
phantomblue.com
Infobox OKNimi-testi OK: 
Phantom Blue on yhdysvaltalainen hard rock -yhtye. Se perustettiin Los Angelesissa, Kaliforniassa vuonna 1987. Yhtyeen ensimmäinen albumi, Phantom Blue julkaistiin vuonna 1989.
Jäsenet > Alkuperäinen kokoonpano

Gigi Hangach - laulu
Michelle Meldrum - kitara
Nicole Couch - kitara
Kim Nielsen - basso
Linda McDonald - rummut
Jäsenet > Viimeinen kokoonpano

Jeannine St. Clair - laulu
Sara Marsh - kitara
Josephine Sugiyanto - kitara
Amy Tung - basso
Linda McDonald - rummut
Diskografia

Phantom Blue (1989)
Built to Perform (1993)
Prime Cuts and Glazed Donuts (1995)
Caught Live (1998)
Rajalin

Rajalin voi viitata seuraaviin:
von Rajalin, Huittisten Raijalan kylästä lähtöisin ollut ruotsalainen aatelissuku. Suvun jäseniä:
Thomas Rajalenius (n. 1610–1688), kirkkoherra
Thomas von Rajalin (1673–1741), Ruotsin merivoimien amiraali
Johan von Rajalin (1715–1786), Ruotsin merivoimien vara-amiraali, Blekingen läänin maaherra
Salomon von Rajalin (1757–1825), Ruotsin merivoimien amiraali
Alexander Rajalin (1888–1941), suomalainen opettaja, kansankorkeakoulun rehtori ja toimittaja
Börje Bernhard Rajalin, (s. 1933), suomalainen hopeaseppä
Kukka-Maaria Rajalin, o.s. Ahonen (s. 1976), suomalainen laulaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rantahernesara

| Rantahernesara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  viridula
Muunnos::  viridula
Kolmiosainen nimi
 Carex viridula var. viridula 
Synonyymit
 Carex oederi ssp. fennica  Carex serotina ssp. serotina  Carex viridula ssp. viridula 
Infobox OKNimi-testi OK: 
Rantahernesara (Carex viridula var. viridula) on sarojen (Carex) sukuun kuuluvan hernesaran (Carex viridula) nimimuunnos. Rantahernesara kuuluu muiden hernesaran muunnosten tavoin keltasararyhmään, jonka lajien, alalajien, muunnosten ja risteymien erottaminen toisistaan on vaikeaa.
Rantahernesara on erilaistähkäinen sara, jonka kukinto koostuu yhdestä hedetähkästä sekä 2–4 emitähkästä. Emitähkät ovat kellertäviä ja tiiviisti lähellä toisiaan. Emikukat ovat kolmeluottisia. Pullakot ovat lyhyitä ja hyvin lyhyen suuodan omaavia.
Rantahernesara kasvaa monenlaisilla kosteilla kasvupaikoilla. Tavallisimmin sitä kasvaa suhteellisen avoimilla paikoilla, joilla muu kasvillisuus on matalaa, kuten rantaniityillä, ojissa sekä turvemailla. Suomessa rantahernesaraa kasvaa etenkin Ahvenanmaalla, mutta myös muualla Etelä- ja Keski-Suomessa suunnilleen Oulun korkeudelle asti.
Aiheesta muualla

Laji.fi: Rantahernesara (Carex viridula var. viridula)
Flora of North America: Carex viridula var. viridula (englanniksi)
Rajalla (kirjankustantamo)

Rajalla eli Kustannus Oy Rajalla on vuonna 2006 toimintansa aloittanut suomalainen kirjankustantamo. Sen toimipaikka on Oulu. Yritys julkaisee kaunokirjallisuutta ja tietokirjoja matkareportaaseista muistelmiin ja väitöskirjoihin. Sen kustannusohjelman painotus on pohjoinen.
Rajalla-kustantamon pääomistaja on lehtikustannusyhtiö Pohjan Väylä Oy, jonka toimitusjohtaja on kustantaja Tuomo Korteniemi. Muihin omistajiin kuuluu pohjoissuomalaisia yksityishenkilöitä ja yhdistyksiä.
Ranskan 2. panssaridivisioona

| 2>  panssaridivisioona |
| --- | --- |
 divisioonan tunnus
Toiminnassa:  24. elokuuta 1943 – 31. maaliskuuta 1946 1977–1999
Valtio:   Ranska
Puolustushaarat:  Maavoimat
Aselajit:  Panssari
Koko:  divisioona
Sodat ja taistelut:  Toinen maailmansota
Komentajat
Tunnettuja komentajia:  Philippe Leclerc
Ranskan 2. panssaridivisioona (ransk. 2e Division Blindée) oli Ranskan maavoimien panssariyhtymä, joka perustettiin toisessa maailmansodassa vuonna 1943 Pohjois-Afrikassa. Se otti osaa sotatoimiin Länsi-Euroopassa osana kenraali Pattonin Yhdysvaltain 3. armeijaa. Yhtymä lakkautettiin 1999, jolloin sen perinteet siirrettiin 2. mekanisoidulle prikaatille.
Perustaminen

Divisioona perustettiin Italian hallinnoimaan Libyaan vuodesta 1940 hyökänneistä yksiköistä, jotka olivat edenneet vuoteen 1943 mennessä Tripoliin Leclercin johdolla. Yhtymä nimettiin 2. kevyeksi divisioonaksi ja elokuussa 1943 se organisoitiin Yhdysvaltain kevyen panssaridivisioonan mukaiseksi.
Palvelus

Divisioona kuljetettiin huhtikuussa 1944 Britteinsaarille ja edelleen 29. heinäkuuta Ranskaan. Ranskan taisteluissa se vapautti Pariisin, torjui Saksan panssariprikaatin hyökkäyksen Lorrainessa ja sulki Savernen aukon sekä vapautti Strasbourgin. Colmarin motista käytyjen taisteluiden päätyttyä se hyökkäsi Royanin satamakaupunkiin, mistä vapauduttuaan se palasi länteen osallistuen hyökkäykseen Saksan alueella. Divisioona lakkautettiin sodan jälkeen, kunnes se aktivoitiin uudelleen 1970-luvulla.
Ranskan maavoimia uudelleen järjesteltäessä 1999 divisioona hajotettiin 1. heinäkuuta ja sen perinteet siirrettiin 1. mekanisoidulle prikaatille.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2nd Armored Division (France)
Käännös suomeksi
Pieni Kalliojärvi (Äänekoski)

| Pieni Kalliojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°47′35″N, 25°42′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Isoon Kalliojärveen 
Järvinumero:  14.414.1.014
Mittaustietoja
Pinnankorkeus:  155,6 m  
Pituus:  360 m  
Leveys:  130 m  
Rantaviiva:  0,796 km  
Pinta-ala:  2,59 ha  
Tilavuus:  0,0001148 km³ 
Keskisyvyys:  4,43 m  
Suurin syvyys:  9 m  
Saaria:  ei saaria 
 fiPieni Kalliojärvi 
Pieni Kalliojärvi on Keski-Suomessa Äänekoskella Konginkankaan lähellä sijaitseva järvi.
Maantietoa

Järvi on 360 metriä pitkä, 130 metriä leveä ja sen pinta-ala on 2,6 hehtaaria. Sillä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 114 800 kuutiometriä ja keskisyvyydeksi 4,4 metriä. Suurin syvyys on 9,0 metriä. Sen rantaviivan pituus on 800 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Isojoen valuma-alueeseen (14.414) se kuuluu. Järven vedenpinnan korkeus on 155,6 metriä mpy.
Ray Bolger

| Ray Bolger |
| --- | --- |

Henkilötiedot
Koko nimi:  Raymond Wallace Bulcao
Syntynyt: 10. tammikuuta 1904
Kuollut: 15. tammikuuta 1987 (83 vuotta)
Näyttelijä
Palkinnot
 Variksenpelätti elokuvassa Ihmemaa Oz 
Aiheesta muualla
IMDb 
Elonet
Ray Bolger (oik. Raymond Wallace Bulcao; 10. tammikuuta 1904 – 15. tammikuuta 1987) oli yhdysvaltalainen näyttelijä, joka esiintyi niin teatterissa kuin elokuvissakin. Hän näytteli Variksenpelättiä vuoden 1939 elokuvassa Ihmemaa Oz.
Aiheesta muualla

Kuvia tai muita tiedostoja aiheesta Ray Bolger Wikimedia Commonsissa
Phantom Planet (albumi)

| Phantom Planet Phantom Planet |
| --- | --- | --- |

Studioalbumin tiedot
 Äänitetty : Tarbox Road Studios, Cassadga, New York
 Julkaistu: 6. tammikuuta 2004
 Tuottaja(t): Dave Fridmann
 Tyylilaji: alternative rock garage rock revival
 Kesto: 35.32
 Levy-yhtiö: Epic Records
Phantom Planetin muut julkaisut
| The Guest 2002 | Phantom Planet 2004 | Connect Sets 2004 |
Phantom Planet on yhdysvaltalaisen hard rock -yhtye Phantom Planetin studioalbumi vuodelta 2004. Albumilla on mukana kolme kappaletta edeltävältä The Guest -albumilta, "California", "Lonely Day" ja "Anthem"kenen mukaan?.
Kappaleet

The Happy Ending
Badd Business
Big Brat
1st Things 1st
Making A Killing
You´re Not Welcome Here
By The Bed
Knowitall
Jabberjaw
After Hours
The Meantime
California
Lonely Day
Anthem
In Our Darkest Hour
Kokoonpano

Alex Greenwald – laulu
Jacques Brautbar – soolo,- rytmikitara, taustalaulu
Sam Farrar – basso, taustalaulu
Jeff Conrad – rummut, taustalaulu
Arviot

Allmusic:
Aiheesta muualla

Phantom Planet discogs.com -sivustolla
Ray Borg

| Ray Borg> Henkilötiedot |
| --- | --- |
Syntynyt: 4. elokuuta 1993 (ikä 31) Tucson, Arizona
Kansalaisuus:   Yhdysvallat
Vapaaottelija
Lempinimi:  The Tazmexican Devil
Aktiivisena:  2012–
Pituus:  163 cm
Paino:  57 kg
Painoluokka:  kärpässarja (2012–) kääpiösarja (2019)
Kätisyys:  oikea
Taistelutyyli:  Gaidojutsu
Seura:  FitNHB (2012–2016) Jackson Wink MMA (2016–)
Tilastot
Ottelut:  18
Voitot:  13
– tyrmäyksellä:  1
– luovutuksella:  6
– päätöksellä:  6
Tappiot:  5
– luovutuksella:  1
– päätöksellä:  4
Raymond Anthony Borg (s. 4. elokuuta 1993 Tucson, Arizona) on yhdysvaltalainen kärpässarjan vapaaottelija. Hän otteli kerran UFC:n kärpässarjan mestaruudesta, mutta hävisi Demetrious Johnsonille käsilukolla. Borg otteli UFC:ssä vuosina 2014–2020 tilastolla 7–5.
Saavutukset > Vapaaottelu

Illan suoritus (kahdesti, vs. Chris Kelades, Shane Howell)
Kärpässarjan mestaruus (kerran)
Rapatti

| Rapatti |
| --- | --- |

Tiedot
Toiminnassa:  1991–1993
Kotipaikka:   Suomi
Laulukieli:  suomi
Jäsenet:  Kristian Maukonen Jari "Numi" Nummelin Antero "Antsa" Rönkä
Levy-yhtiö:  Columbia Records (1991) Poko Records (1992) Johanna Kustannus (1993)
Infobox OKNimi-testi OK: 
Rapatti oli suomalainen 1990-luvulla toiminut elektronista musiikin sävyistä rap-musiikkia esittävä yhtye. Yhtyeen jäsenet olivat Kristian Maukonen, Jari "Numi" Nummelin ja Antero "Antsa" Rönkä.
Yhtye syntyi, kun Maukonen oli viettämässä iltaa Nummelinin ja Rönkän kanssa. He päättivät tehdä demon, jonka lähettivät muutamalle levy-yhtiölle. He tekivät lopulta levytyssopimuksen Columbia Recordsin kanssa. Esikoisalbumi Egotrippi julkaistiin vuonna 1991.
Seuraavana vuonna ilmestyi toinen studioalbumi L, jonka julkaisi Poko Records. Vuonna 1993 julkaistiin Johanna Kustannuksen Dr. Jam-levymerkillä vielä minialbumi Dingo Esque, joka sisälsi coverversioita Dingo-yhtyeen kappaleista.
Diskografia > Albumit

Egotrippi (1991)
L (1992)
Dingo Esque (1993)
Aiheesta muualla

Rapatin esitystuotanto Suomen äänitearkistossa (1901–1999)
Ravi Kumar Dahiya

| Mitalit | Mitalit | Mitalit |  |
| --- | --- | --- | --- |
|  Ravi Kumar Dahiya vuonna 2022. |  Ravi Kumar Dahiya vuonna 2022. |  Ravi Kumar Dahiya vuonna 2022. |  |
Maa:   Intia
Miesten vapaapaini
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 57 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Nur-Sultan 2019 | 57 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | New Delhi 2020 | 57 kg |  |
|  Kultaa | Almaty 2021 | 57 kg |  |
Ravi Kumar Dahiya (hindiksi रवि कुमार दहिया, Ravi Kumār Dahiyā; s. 12. joulukuuta 1997) on intialainen vapaapainin olympia- ja MM-mitalisti sekä Aasian-mestari.
Kumar Dahiya saavutti vuonna 2021 järjestetyissä Tokion olympialaisissa hopeaa 57 kg:n painoluokassa. Loppuottelussa hän hävisi venäläiselle Zaur Ugujeville. Hän saavutti samassa sarjassa pronssia Nur-Sultanin MM-kilpailuissa 2019. Hän on voittanut 57-kiloisten Aasian-mestaruuden 2020 ja 2021 sekä sijoittunut viidenneksi 2019.
Kumar Dahiya saavutti hopeaa nuorten MM-kilpailujen 55 kg:n sarjassa 2015 ja alle 23-vuotiaiden MM-kilpailujen 57 kg:n sarjassa 2018. Hän voitti nuorten Aasian-mestaruuden 55-kiloisissa 2015 ja sai hopeaa kadettien (17-v.) Aasian-mestaruuskilpailujen 54 kg:n painoluokassa 2013.
Patrick Pearse

Patrick Pearse
Patrick Henry Pearse (irlantilaisten nationalistien parissa Pádraig Pearse, iiriksi Pádraig Anraí Mac Piarais; 10. marraskuuta 1879 Dublin – 3. toukokuuta 1916 Dublin) oli irlantilainen opettaja, asianajaja, runoilija, kirjailija, nationalisti ja poliittinen aktivisti, ja yksi Irlannin pääsiäiskapinan johtajista vuonna 1916. Hänet julistettiin Irlannin väliaikaishallituksen presidentiksi (President of the Provisional Government) eräässä pääsiäiskapinan johtajien antamassa tiedotteessa. Kyseisen aseman myöntämisestä Pearselle on Irlannin nationalistien parissa kuitenkin eriäviä mielipiteitä. Pääsiäiskapinan epäonnistumisen jälkeen Pearse teloitettiin veljensä William Pearsen ja 13 muun kapinallisjohtajan kanssa. Tämän myötä Pearsesta tuli monille kapinan ruumiillistuma ja marttyyrisankari, jota kunnioitettiin ja kunnioitetaan yhä suuresti.
Elämänvaiheet > Varhainen elämä ja vaikutteet

Patrick Henry Pearse syntyi Dublinissa. Hänen isänsä, James Pearse, oli englantilainen kivenhakkaaja ja käsityöläinen, joka muutti Irlantiin Birminghamista hyötyäkseen suuresta "kirkojenrakentamisbuumista" 1800-luvun jälkimmäisellä puoliskolla. James Pearse kääntyi katoliseksi vuonna 1870, luultavasti taloudellisista syistä. Vuonna 1877 James Pearse nai toisen vaimonsa, Margaret Bradyn. Pearsella oli kaksi lasta edellisestä avioliitosta, Emily ja James. Margaret oli syntyperäinen dublinilainen, mutta hänen isänsä suku oli Meathin kreivikunnasta ja puhui äidinkielenään iiriä. Iirinkielisyyden vaikutus Margaret-isotädiltä yhdessä koulutuksen kanssa, jonka hän oli saanut Westland Row’n Kristillisten veljien seurakunnasta, sai Patrickin rakastumaan iirin kieleen. Pearse ei koskaan kirjoittanut etunimeään muodossa ”Padraig”, vaan käytti Patrickia tai P.H.:ta sen sijasta. Nimen Padraig ottivat käyttöön hänen kannattajansa vasta hänen kuolemansa jälkeen tunnustuksena hänen rakkaudestaan iiriä kohtaan.
Vuonna 1896, vain 16-vuotiaana, Patrick Pearse liittyi Conradh na Gaeilgeen ja vuonna 1903 hänestä tuli 23-vuotiaana sen lehden, An Claidheamh Soluis (Valon miekka), toimittaja. Pearsen varhaiset sankarit olivat muinaisia gaelilaisia kansansankareita kuten Cúchulainn, mutta kolmissakymmenissään hän kuitenkin alkoi ihailla suuresti entisiä tasavaltalaisjohtajia, kuten Wolfe Tonea ja Robert Emmetiä, jotka molemmat olivat protestantteja, mutta vahvasti nationalistisia johtajia 1700-luvulla. Näiden miesten teoista katolinen Pearse sai inspiraatiota pääsiäiskapinaan.
Elämänvaiheet > St. Enda's

Kulttuurillisena nationalistina Pearse sai oppinsa nationalistiselta Irlannin kristillisten veljien seurakunnalta, kuten myös hänen nuorempi veljensä William. Pearse uskoi, että kieli on kansankunnan perusta, ja että irlantilainen koulujärjestelmä kasvatti Irlannin nuorison joko englantilaisiksi tai kruunulle kuuliaisiksi irlantilaisiksi.
Pearse kaipasi toisenlaista vaihtoehtoa. Hänen ja muiden kielellisten säilyttäjien mielestä iirin pitäminen elävänä kielenä oli kulttuurinen etuoikeus. Tärkein avain siihen oli hänen mielestään uudenlainen koulujärjestelmä. Näyttääkseen tietä hän perusti oman kaksikielisen koulun, St. Enda's School (Scoil Éanna) Ranelaghiin, Dublinin kreivikuntaan vuonna 1908. Siellä oppilaat saivat opetusta sekä iirin- että englannin kielellä. Hän sai tukea Thomas MacDonaghilta, veljeltään William "Willie" Pearselta ja muilta oppineilta. Kokeilu osoittautui onnistuneeksi. Pearse toteutti kaikki suunnitelmansa ja jopa vei oppilaitaan retkille Gaeltacht-alueille Länsi-Irlantiin. Pearsen rauhattoman idealistinen luonne patisti häntä kuitenkin etsimään vielä otollisempaa ja idyllisempää paikkaa koululleen. Hän löysikin sellaisen Rathfarnhamin Hermitagesta Dublinin eteläpuolelta jonne hän siirsi St. Enda'sin vuonna 1910. Pearse oli myös perustamassa St. Ita'sin tyttökoulua jolla oli samanlaiset tavoitteet kuin St. Enda'silla.
Joka tapauksessa uusi koti – suurenmoinen 1700-luvun talo, jota ympäröi puisto ja metsämaa – johti Pearsen taloudellisiin vaikeuksiin, jotka veivät hänet tuhon partaalle. Hän pyrki selviämään veloistaan samalla kun johti koulua.
Elämänvaiheet > Vapaaehtoiset, IRB ja pääsiäiskapina

Marraskuussa 1913 Pearse kutsuttiin Irlannin vapaaehtoisjoukkojen (Irish Volunteers) virkaanasettajaistapaamiseen, jotka oli muodostettu tukemaan Home Rule Act -lakia sitä vastustaneiden Ulsterin vapaaehtoisjoukkojen (Ulster Volunteers) vastakohdaksi. Englannin parlamentin ylähuone oli hylännyt lakiesityksen kolmannessa käsittelyssä, mutta Parliament Actin ansiosta laki tuli voimaan ilman ylähuoneen hyväksyntää.
Vuoden 1914 alussa Pearsesta tuli silloin salaisen Irish Republican Brotherhoodin eli IRB:n jäsen, jonka tavoite oli mitätöidä englantilaisten valta Irlannissa ja luoda Irlannista tasavalta. Pearse oli näin ollen yksi monista, jotka olivat sekä IRB:n että Irlannin vapaaehtoisjoukkojen jäseniä. Pearsesta tuli Irlannin vapaaehtoisjoukkojen sotilaallisen toiminnan johtaja vuonna 1914. Seuraavana vuonna hän istui jo IRB:n korkeimmassa neuvostossa sekä salaisessa sotilasneuvostossa, joka alkoi suunnitella kansannousua ensimmäisen maailmansodan aikana.
Pearse valittiin kirjoittajan- ja puhujanlahjojensa ansiosta Thomas J. Clarken myötävaikuituksella tulevan kansannousun johtohahmoksi. Pearse antoi vähän ennen pääsiäiskapinan alkua käskyn kaikille Irlannin vapaaehtoisjoukoille läpi Irlannin aloittaa aseelliset iskut brittejä vastaan pääsiäissunnuntaina 1916, mikä muodostui pääsiäiskapinan lähtölaukaukseksi. Kun Eoin MacNeill, Irlannin vapaaehtoisjoukkojen esikunnan johtaja, sai kuulla kapinaa suunniteltavan ilman luvattuja aseita Saksasta, hän julkaisi sanomalehdessä perumismääräyksen, mistä johtuen Pearsen piti siirtää kapinan alku seuraavalle päivälle. Huonon tiedonkulun vuoksi tämä kuitenkin rajasi kapinaan osallistuvien määrää huomattavasti. Ilman MacNeillia sotilasneuvosto tarvitsi toisen ottamaan Irlannin väliaikaishallituksen presidentin ja aseellisten joukkojen ylipäällikön arvonimen. Karismaattisena ja tunnettuna hahmona sekä synnynnäisenä johtajana virkaan valittiin Pearse, vaikka myös Thomas Clarkea harkittiin.
Kun pääsiäiskapina viimein puhkesi pääsiäsmaanantaina 24. huhtikuuta 1916 yhden päivän lykkäyksen jälkeen, Pearse julisti Irlannin tasavallan perustetuksi Dublinin pääpostitoimiston portailta. Monen päivän taistelemisen jälkeen tuli ilmi, että voitto olisi mahdoton saavuttaa. Tällöin kapinalliset antautuivat Pearsen johdolla. Pearse, tämän veli ja 14 muuta tuomittiin kuolemaan ja teloitettiin ampumalla. Roger Casement, IRB:n johtaja, joka oli yrittänyt huonolla menestyksellä värvätä irlantilaissyntyisiä vankeja Saksassa, hirtettiin Lontoossa saman vuoden elokuussa. Thomas Clarke, Thomas MacDonagh ja Pearse teloitettiin ensimmäisinä aamulla 3. toukokuuta 1916. Pearse oli kuollessaan 36-vuotias.
Jälkimaine

Myöhemmin Michael Collins kirjoitti kriittisessä valossa Pearsesta verraten tätä James Connollyyn: ”Pearsesta ja Connollystä ihailen enemmän jälkimmäistä. Connolly oli realisti, Pearse täydellinen vastakohta… Olisin seurannut Connollyä läpi helvetin, jos sellainen toiminta olisi ollut tarpeellista. Mutta rehellisesti sanottuna epäilen, olisinko seurannut Pearsea – en ilman empimistä ainakaan”. Irlantilaisten elämäkertojen kirjoittaja Ruth Dudley Edwards, jolla oli vahvoja sympatioita Oranialaisveljeskuntaa kohtaan, totesi Pearsesta: ”Pearsella ja tämän kollegoilla ei ollut valtuuksia, ainoastaan luulo, että heidän arvostelukykynsä oli valtaväestön arvostelukyvyn yläpuolella ja siten oikeutti heidät käyttämään väkivaltaa”.
Irlannin entinen pääministeri Bertie Ahern kuvaili Pearsea yhdeksi sankareistaan ja esikuvistaan ja kertoi myös pitäneensä Pearsen kuvaa työpyöydällään.
Pearsen entinen koulu, St. Enda’s Rathfarnhamissa Dublinista etelään, on nykyään Pearse-museo.
Jälkimaine > Oliko Pearse Irlannin tasavallan presidentti?

Pearsen muodollisesta asemasta kiisteltiin laajasti pääsiäiskapinan jälkeen. Hänen johtamansa hallitus kutsui itseään tilapäiseksi. Thomas Clarken vaimo väitti myöhemmin omaelämäkerrassaan, että pääsiäiskapinan johtajat pitivät presidenttinä Clarkea eikä Pearsea. Clarken nimi on myös ylimmäisenä pääsiäisjulistuksessa. Emmet Clarke, Tom Clarken poika, kutsui myöhemmin koolle eloonjääneet pääsiäiskapinan johtajat näiden vapautumisen jälkeen. Eräs korkea-arvoinen henkilö kysyi rouva Clarkelta ja tämän pojalta kuka teki Pearsesta presidentin? Pearsen vastustajat syyttivät häntä siitä, että tämä oli kutsunut joukot koolle kutsuen itseään presidentiksi. Väite, että Pearse olisi käyttänyt rooliaan väärin ja virheellisesti esiintyy ainoastaan toisarvoisissa asiakirjoissa,selvennä mutta ei itsenäisyysjulistuksessa, jossa käytettiin termiä ”tilapäishallituksen presidentti” (President of the Provisional Government) eikä "Irlannin presidentti". "President of the Government" (hallituksen puheenjohtaja) tarkoittaa pääministeriä, ei valtion presidenttiä. Pearse ja tämän kollegat myös keskustelivat siitä pitäisikö prinssi Joachimista, Saksan keisarin nuorimmasta pojasta tulla Irlannin edustuksellisen monarkian johtaja, jos keskusvallat voittaisivat ensimmäisen maailmansodan. Tämä osoittaa, että he odottivat Irlannin valtiollisten asioiden järjestämisen lykkäytyvän sodan päättymiseen saakka.
Kun vuoden 1918 vaaleissa ylivoimaisen voiton saanut Sinn Féin muodosti itsenäisen Irlannin parlamentin Dáil Éireannin, sen pöytäkirjan ensimmäisessä kohdassa Patrick Pearse nimettiin Irlannin ensimmäiseksi presidentiksi.